Document ID: 31992R3956

KOMISSION ASETUS (EURATOM) N:o 3956/92,
annettu 21 päivänä joulukuuta 1992,
toisaalta Amerikan yhdysvaltojen, Japanin ja Venäjän federaation, toisaalta Euroopan atomienergiayhteisön ja Euroopan talousyhteisön välisen Kansainvälisen tiede- ja teknologiakeskuksen perustamista koskevan sopimuksen tekemisestä Euroopan atomienergiayhteisön puolesta
EUROOPAN YHTEISÖJEN KOMISSIO, joka
ottaa huomioon Euroopan atomienergiayhteisön perustamissopimuksen, ja erityisesti sen 101 artiklan 2 kohdan,
sekä katsoo, että
Amerikan yhdysvaltojen, Japanin, Venäjän federaation sekä, yhtenä osapuolena, Euroopan atomienergiayhteisön ja Euroopan talousyhteisön välinen Kansainvälisen tiede- ja teknologiakeskuksen perustamista koskeva sopimus on allekirjoitettu 27 päivänä marraskuuta 1992; neuvosto on päätöksessään 14 päivänä joulukuuta 1992 hyväksynyt mainitun sopimuksen, jotta komissio voi tehdä sen Euroopan atomienergiayhteisön puolesta, ja
sopimus olisi tehtävä Euroopan atomienergiayhteisön puolesta,
ON ANTANUT TÄMÄN ASETUKSEN:
1 artikla
Hyväksytään Euroopan atomienergiayhteisön puolesta Amerikan yhdysvaltojen, Japanin, Venäjän federaation sekä, yhtenä osapuolena, Euroopan atomienergiayhteisön ja Euroopan talousyhteisön välinen Kansainvälisen tiede- ja teknologiakeskuksen perustamista koskeva sopimus sekä yhteisön 1 artiklaan liittyvä julistus.
Sopimuksen ja julistuksen teksti on tämän asetuksen liitteenä().
2 artikla
Komission puheenjohtaja tekee Euroopan atomienergiayhteisön puolesta sopimuksen XVIII artiklassa määrätyn ilmoituksen.
3 artikla
Neuvosto ja komissio nimeävät kumpikin sopimuksen IV (C) artiklan säännösten mukaisesti yhden yhteisön edustajan hallintoneuvoston jäseneksi.
4 artikla
Keskus on oikeushenkilö ja sillä on laajin yhteisöissä sovellettavassa lainsäädännössä oikeushenkilöillä oleva oikeuskelpoisuus; erityisesti sillä on oikeus tehdä sopimuksia, hankkia tai hallita irtainta tai kiinteää omaisuutta ja olla asianosaisena tuomioistuimissa.
5 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 1992.

Labels: 5
7
13
18
15